**ΑΔΑ:** 6Κ0ΘΩ1Λ-Ζ4Τ

**ΑΡΙΘ. ΠΡΩΤ.: 1263/18-3-2019**

 **ΑΠΟΣΠΑΣΜΑ**

Από το πρακτικό της 10ης /8-3-2019  τακτικής Συνεδρίασης του Δημοτικού Συμβουλίου.

Στη Σαμοθράκη σήμερα 8-3-2019 ημέρα Παρασκευή και ώρα 14:00 μ.μ το Δημοτικό Συμβούλιο Σαμοθράκης συνήλθε σε τακτική συνεδρίαση ύστερα από  την αρίθμ. πρωτ.: 979/4-3-2019 πρόσκληση του Προέδρου του Δημοτικού Συμβουλίου που δημοσιεύτηκε στον ειδικό χώρο ανακοινώσεων (πίνακα ανακοινώσεων) του Δήμου Σαμοθράκης και επιδόθηκε με αποδεικτικό στους Συμβούλους, για συζήτηση και λήψη αποφάσεων στα κατωτέρω θέματα της ημερήσιας διάταξης θέματα.

**ΘΕΜΑ: 14ο «Περί κατάρτισης Κανονισμού Λειτουργίας Προγραμμάτων Άθλησης για Όλους, Δράσεων Εναλλακτικών Δραστηριοτήτων Αθλητικής Αναψυχής και λοιπών εκδηλώσεων του Δήμου Σαμοθράκης»**

**ΑΡΙΘΜ. ΑΠΟΦΑΣΗ: 53**

Πριν από την έναρξη της συνεδρίασης αυτής ο Πρόεδρος του Δημοτικού

Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |
| --- | --- |
|  **ΠΑΡΟΝΤΕΣ** |  **ΑΠΟΝΤΕΣ** |
| 1. Παπάς Παναγιώτης- Δημ. Σύμβουλος | 1. Ατζανός Παναγιώτης- Δημ. Σύμβουλος |
| 2. Κορδώνια Ευγενία- - » » | 2. Μόραλη Αντωνάκη Χρυσάνθη- » » |
| 3. Λάζαρης Αλέξανδρος - » » | 3.Φωτεινού Φωτεινός- » » |
| 4. Γλήνιας Μιχαήλ- » » | 4. Ταμπάκης Νικόλαος- » » |
| 5. Γαλατούμος Νικόλαος- » » | 5. Λαζανδρέας Κων/νος- » » |
| 6. Πρόξενος Χρήστος- » » | 6. Βογιατζής Ιωάννης - » » |
| 7. Βάβουρα Ευαγγελία- » » |  |
| 8. Μισέντου Φράγκου Άννα- » » |  |
| 9. Κουτράκη Μαρία- » » |  |
| 10.Σκαρλατίδης Αθανάσιος- » » |  |
| 11. Στεργίου Εμμανουήλ- » » |  |
|   | (Δεν προσήλθαν αν και κλήθηκαν νόμιμα) |

Στη συνεδρίαση παραβρέθηκε και ο Δήμαρχος κ. Βίτσας Αθανάσιος και η υπάλληλος του Δήμου Βραχιώλια Ευαγγελία για την τήρηση των πρακτικών της συνεδρίασης.

Ύστερα από την διαπίστωση της απαρτίας ο Πρόεδρος του Δημοτικού Συμβουλίου κήρυξε την έναρξη της συνεδρίασης και εισηγήθηκε ως εξής:

Με την από 28/2/2019 εισήγησή του του Αυτοτελές Τμήματος Προγραμματισμού και Ανάπτυξης του Δήμου, μας εισηγείται ως εξής:

*Σύμφωνα με τις διατάξεις της παρ. στ) Παιδείας, πολιτισμού και αθλητισμού περ2. 12 του άρθρου 75 του Ν.3463/2006 στις αρμοδιότητες των Δήμων είναι και η εφαρμογή πολιτικών στον τομέα Κοινωνικής Προστασίας και Αλληλεγγύης. στ), στον οποίο περιλαμβάνεται η αρμοδιότητα προώθησης και εφαρμογή προγραμμάτων ενίσχυσης μαζικού αθλητισμού και διοργάνωση αθλητικών εκδηλώσεων.*

*Σύμφωνα με την παρ. 1 του άρθρου 79 του Ν.3463/2006 οι δημοτικές αρχές δύναται να ρυθμίζουν τα θέματα αρμοδιοτήτων τους εκδίδοντας κανονιστικές αποφάσεις.*

*Προκειμένου να προχωρήσει Ο Δήμος μας στην οργάνωση και υλοποίηση προγραμμάτων Άθλησης για όλους την περίοδο 2019-2020 καθώς και δράσεων Εναλλακτικών Δραστηριοτήτων Αθλητικής Αναψυχής, ερασιτεχνικών αγώνων και λοιπών εκδηλώσεων προτείνουμε την Κατάρτιση Κανονισμού Λειτουργίας όπου θα περιγράφεται το πλαίσιο εφαρμογής, ο σκοπός και το αντικείμενο, ο τρόπος εγγραφής και τα δικαιολογητικά εγγραφής και γενικότερα όλα τα θέματα λειτουργίας όπως το συνημμένο σχέδιο.*

Το Δημοτικό Συμβούλιο αφού άκουσε την εισήγηση του Προέδρου και έλαβε υπόψη την από 18/2/2019 εισήγηση του Αυτοτελούς Τμήματος Προγραμματισμού και Ανάπτυξης και το επισυναπτόμενο σχέδιο του Κανονισμού Λειτουργίας, την ανάγκη κατάρτισης Κανονισμού Λειτουργίας για την υλοποίηση προγραμμάτων Άθλησης για όλους την περίοδο 2019-2020 καθώς και δράσεων Εναλλακτικών Δραστηριοτήτων Αθλητικής Αναψυχής, ερασιτεχνικών αγώνων και λοιπών εκδηλώσεων και κατόπιν διαλογικής συζήτησης,

 **ΑΠΟΦΑΣΙΖΕΙ ΟΜΟΦΩΝΑ**

Εγκρίνει την κατάρτιση Κανονισμού Λειτουργίας Προγραμμάτων Άθλησης για Όλους, Δράσεων Εναλλακτικών Δραστηριοτήτων Αθλητικής Αναψυχής και λοιπών εκδηλώσεων του Δήμου Σαμοθράκης όπως παρακάτω:

**ΚΑΝΟΝΙΣΜΟΣ ΛΕΙΤΟΥΡΓΙΑΣ**

**ΠΡΟΓΡΑΜΜΑΤΩΝ ΑΘΛΗΣΗΣ ΓΙΑ ΟΛΟΥΣ ΚΑΙ ΔΡΑΣΕΩΝ ΕΝΑΛΛΑΚΤΙΚΩΝ ΔΡΑΣΤΗΡΙΟΤΗΤΩΝ ΑΘΛΗΤΙΚΗΣ ΑΝΑΨΥΧΗΣ & ΛΟΙΠΩΝ ΕΚΔΗΛΩΣΕΩΝ ΔΗΜΟΥ ΣΑΜΟΘΡΑΚΗΣ**

 **Άρθρο 1 ΠΕΔΙΟ ΕΦΑΡΜΟΓΗΣ**

Κανονισμός αυτός αποτελεί το πλαίσιο οργάνωσης και λειτουργίας των Προγραμμάτων Άθλησης για Όλους, των δράσεων εναλλακτικών δραστηριοτήτων Αθλητικής Αναψυχής, ερασιτεχνικών αθλητικών αγώνων και λοιπών εκδηλώσεων, συνεδρίων, ημερίδων και σεμιναρίων.

Συγκεκριμένα στο πλαίσιο του παρόντος κανονισμού υπάγεται η λειτουργία των τμημάτων Άθλησης για Όλους:

1. Αθλητισμός και Παιδί
2. Άσκηση στην Εφηβική Ηλικία
3. Άσκηση νέων
4. Άσκηση ενηλίκων
5. Άσκηση στην Τρίτη ηλικία
6. Δράσεις που αφορούν την συμμετοχή των πολιτών σε εναλλακτικές δραστηριότητες άθλησης, άσκησης, αναψυχής και φυσικής δραστηριότητας στο φυσικό περιβάλλον, χειμερινών και θαλάσσιων δραστηριοτήτων όπως δρόμοι υγείας, ποδηλασία δρόμου και βουνού, πεζοπορίας, αναρρίχησης, ορειβασίας, κατάβασης αιωροπτερισμού, αλιείας, καταδύσεων, rafting, εναλλακτικής γυμναστικής (pilates, yoga κ.λπ.), διάσχισης Ιππασίας Περιπάτου, Παιχνιδιών Προσανατολισμού και εν γένει οικοτουρισμού).
7. Η διοργάνωση ερασιτεχνικών αθλητικών αγώνων και λοιπών εκδηλώσεων, συνεδρίων, ημερίδων, σεμιναρίων με σκοπό την προαγωγή του αθλητισμού ώς μέσου ψυχαγωγίας και ενδυνάμωσης, κ.ά

 **Άρθρο 2 ΣΚΟΠΟΣ**

Σκοπός είναι τη καλλιέργεια, ανάπτυξη και υποστήριξη του Αθλητικού Τουρισμού και των Εναλλακτικών Δραστηριοτήτων Αθλητικής Αναψυχής, του Ερασιτεχνικού Αθλητισμού και της Άθλησης για Όλους και είναι η ρύθμιση των θεμάτων διοργάνωσης και λειτουργίας των προγραμμάτων και των λοιπών δράσεων που θα αναπτυχθούν στο πλαίσιο του παρόντος κανονισμού.

**Άρθρο 3 ΟΡΓΑΝΑ- ΔΙΟΙΚΗΣΗ**

Το Δημοτικό Συμβούλιο αποφασίζει για όλα τα θέματα σχετικά με την διοργάνωση και υλοποίηση των προγραμμάτων και των λοιπών δράσεων που υπάγονται στο πλαίσιο του παρόντος κανονισμού.

Ο Δήμαρχος επιμελείται την εκτέλεση των σχετικών αποφάσεων του Δημοτικού Συμβουλίου, προΐσταται, παρακολουθεί και κατευθύνει την αρμόδια υπηρεσιακή μονάδα σχετικά.

Η αρμοδιότητα συντονισμού και υλοποίησης των προγραμμάτων και των δράσεων που ρυθμίζονται με τον παρόντα κανονισμό υπάγεται στο Αυτοτελές Τμήμα Κοινωνικής Πολιτικής του Δήμου Σαμοθράκης.

**Άρθρο 4 ΕΣΟΔΑ- ΠΡΟΫΠΟΛΟΓΙΣΜΟΣ**

Τα έσοδα για την υλοποίηση των προγραμμάτων και των λοιπών δράσεων που υπάγονται στο πλαίσιο του παρόντος κανονισμού προέρχεται:

* Από αντίτιμο (μηνιαία ή ετήσια οικονομική εισφορά) των συμμετεχόντων σε τμήμα Άθλησης για όλους ή από (εφάπαξ οικονομική εισφορά) των συμμετεχόντων σε λοιπές δράσεις, μετά από πλήρως τεκμηριωμένη απόφαση του Δημοτικού Συμβουλίου και η οποία θα είναι σύμφωνη με τον κοινωνικό χαρακτήρα των παρεχομένων υπηρεσιών που μπορεί να ορίζει κριτήρια επιβολής αντίτιμου στους συμμετέχοντες, σύμφωνα με την οικονομική τους δυνατότητά τους.
* Κάθε είδους χορηγίες ή δωρεές κατόπιν έγκρισης αποδοχής τους από το Δημοτικό Συμβούλιο
* Κάθε είδους οικονομικής ενίσχυσης από την Γενική Γραμματεία Αθλητισμού ή άλλους αρμόδιος φορείς.
* Από ίδιους πόρους του Δήμου

Τα έσοδα και δαπάνες για την υλοποίηση των προγραμμάτων και των δράσεων που ρυθμίζονται με τον παρόντα κανονισμό εγγράφονται σε αντίστοιχους κωδικούς εσόδων και εξόδων στον προϋπολογισμό του Δήμου Σαμοθράκης.

 **Άρθρο 7 ΧΩΡΟΙ ΔΙΟΡΓΑΝΩΣΗΣ**

Οι χώροι για την διοργάνωση των προγραμμάτων και δράσεων του παρόντος κανονισμού και οι ώρες λειτουργίας των τμημάτων και των δραστηριοτήτων θα καθορίζονται με την απόφαση του Δημοτικού Συμβουλίου που θα εγκρίνει την διοργάνωση εκάστου προγράμματος και δράσης.

 **Άρθρο 8 ΠΡΟΣΩΠΙΚΟ**

Για την υλοποίηση των προγραμμάτων Άθλησης για Όλους προσλαμβάνεται προσωπικό Ιδιωτικού Δικαίου Ορισμένου Χρόνου που προσλαμβάνεται σύμφωνα με τις διατάξεις του Αθλητικού Νόμου 2725/99 όπως τροποποιήθηκε και ισχύει με το άρθρο 29 του Ν.4151/29-4-2013.

Για την διοργάνωση λοιπών δράσεων προσλαμβάνεται προσωπικό Ιδιωτικού Δικαίου Ορισμένου Χρόνου, εναλλακτικά δύναται να εξασφαλίζεται από ειδικευμένους εξωτερικούς συνεργάτες (επιστημονικό προσωπικό, διοργανωτές –εμψυχωτές- γυμναστές, οδηγούς κ.ά) με ανάθεση παροχής υπηρεσίας.

Για την κάλυψη αναγκών των προγραμμάτων και δράσεων του παρόντος κανονισμού δύναται να ανατίθενται καθήκοντα σε ειδικευμένο ή βοηθητικό προσωπικό κατάλληλων ειδικοτήτων του Δήμου Σαμοθράκης με απόφαση του Δημάρχου.

 **Άρθρο 9 ΕΓΓΡΑΦΗ ΣΥΜΜΕΤΕΧΟΝΤΩΝ**

Ο Αριθμός των Συμμετεχόντων σε εκάστοτε τμήμα και δραστηριότητα στα πλαίσια του παρόντος κανονισμού καθορίζεται με την απόφαση του Δημοτικού Συμβουλίου που θα εγκρίνει την διοργάνωσή του.

Η εγγραφή των συμμετεχόντων γίνεται με την υποβολή αίτησης και την προσκόμιση των κάτωθι δικαιολογητικών:

1. Ιατρική βεβαίωση από καρδιολόγο ή παθολόγο ή παιδίατρο (για παιδιά)
2. Φωτοτυπία ταυτότητας
3. Εκκαθαριστικό εισοδήματος
4. Πιστοποιητικό οικογενειακής κατάστασης
5. Κάρτα ανεργίας σε ισχύ

Η επιλογή των συμμετεχόντων γίνεται από τριμελής επιτροπής που συγκροτείται με απόφαση Δημάρχου στην οποία συμμετέχουν:

1. Ο Δήμαρχος ή ο Αρμόδιος Αντιδήμαρχος
2. Ο εκάστοτε Προϊστάμενος του Αυτοτελούς Τμήματος Κοινωνικής Πολιτικής
3. Ο εκάστοτε επιστημονικός υπεύθυνος των προγραμμάτων Άθλησης για Όλους και των λοιπών δράσεων.

**Άρθρο 10 ΜΟΡΙΟΔΟΤΗΣΗ**

Σε περίπτωση που ο αριθμός των αιτούντων υπερβαίνει τον εγκεκριμένο αριθμό των συμμετεχόντων για τα προγράμματα και τις δράσεις του παρόντος κανονισμού θα επιλέγονται ως συμμετέχοντες οι αιτούντες με την υψηλότερη μοριοδότηση στην κατάταξη με βάση τα κάτωθι κριτήρια:

* Μόνιμος κάτοικος και δημότης…………………………………………...…**50 μόρια**
* Άνεργοι (για κάθε μήνα ανεργίας)…………………………………..…....…**5 μόρια**
* Οικογενειακό εισόδημα (5.000,00 € + 1.500,00 € για κάθε εξαρτώμενο μέλος) έως…………………………………………………………………..…………..…...**100 μόρια**
* Πολύτεκνοι ή τέκνα πολυτέκνων (για κάθε τέκνο)……………….…...**10 μόρια**

Σε περίπτωση ισοβαθμίας θα διενεργείται κλήρωση παρουσία των ενδιαφερόμενων.

**Άρθρο 11 ΥΠΟΧΡΕΩΣΕΙΣ ΣΥΜΜΕΤΕΧΟΝΤΩΝ**

Οι συμμετέχοντες στα προγράμματα και τις δράσεις του παρόντων κανονισμού είναι υποχρεωμένοι να εφαρμόζουν τις υποδείξεις των υπευθύνων καθ΄ όλη την διάρκεια που συμμετέχουν στις και η συμπεριφορά τους πρέπει να είναι κόσμια.

 **Άρθρο 12 ΠΡΟΣΤΑΣΙΑ ΕΓΚΑΤΑΣΤΑΣΕΩΝ-ΕΞΟΠΛΙΣΜΟΥ ΑΠΟ ΦΘΟΡΕΣ**

**1**. Σε κάθε περίπτωση χρήσης χώρων άθλησης και χρήσης των οργάνων τους οι συμμετέχοντες, πρέπει να φροντίζουν ώστε να μην προκαλούν φθορές στα όργανα, και γενικά σε όλες τις εγκαταστάσεις που καθορίζονται ως χώροι για την υλοποίηση των προγραμμάτων και δράσεων.

**2**. Οι εσκεμμένες φθορές των οργάνων και γενικά των εγκαταστάσεων του χώρου άθλησης από συμμετέχοντες, υπευθύνους τιμωρούνται οπωσδήποτε .

Η τιμωρία θα είναι η αποκατάσταση των φθορών. Η υποτροπή θεωρείται επιβαρυντική περίσταση και τιμωρείται ακόμα και με επιβολή προστίμου. Αρμόδιος για την επιβολή τιμωρίας είναι ο Δήμαρχος που επιλαμβάνεται άμεσα μετά από εισήγηση του αρμόδιου Προϊσταμένου.

 **Άρθρο 13 ΕΝΑΡΞΗ ΙΣΧΥΟΣ**

Ο παρών Κανονισμός εφαρμόζεται από την έγκρισή του από το Δημοτικό Συμβούλιο

Η παρούσα απόφαση να αποσταλεί για έλεγχο νομιμότητας στην οικεία Αποκεντρωμένη Διοίκηση (άρθρου 225 παρ.1α του ν.3852/2010, όπως αντικαταστάθηκε και ισχύει με το άρθρο 116 του Ν.4555/2018), να δημοσιευτεί σύμφωνα με τα οριζόμενα στην παρ. 4 του άρθρου 79 του ν.3463/2006 και να αναρτηθεί στο διαδικτυακό τόπο του Προγράμματος Δι@ύγεια σύμφωνα με τις διατάξεις της παρ.4 του άρθρου 2 του ν.3861/2010, όπως ισχύει.

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

 Ο Πρόεδρος του Δημοτικού Συμβουλίου Τα Μέλη Ο Γραμματέας

 Παπάς Παναγιώτης (Υπογραφές) Φωτεινού Φωτεινός

 Ακριβές Απόσπασμα

 Ο Δήμαρχος

 Βίτσας Αθανάσιος